
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 609 

16 Ιουνίου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθμ. ΓΎ 78 

Σύστημα Διαχείρισης, Παρακολούθησης, Αξιολόγη¬ 
σης και Ελέγχου ενεργειών κατάρτισης χρηματο¬ 
δοτούμενων από το Ευρωπαϊκό Κοινωνικό Ταμείο 
(Ε.Κ.Τ.) στα πλαίσια του Επιχειρησιακού Προγράμ¬ 
ματος Εκσυγχρονισμός της Δημόσιας Διοίκησης 
«ΚΛΕΙΣΘΕΝΗΣ». 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν.2150/93 (ΦΕΚ 
98/Α) «Εθνικό Ινστιτούτο Εργασίας και άλλες διατά¬ 
ξεις» 

2. Τις διατάξεις του άρθρου 18 παρ,3 και 4 του 
Ν.2224/94 «Ρύθμιση θεμάτων εργασίας, συνδικαλιστι¬ 
κών δικαιωμάτων κ.λ.π.»(ΦΕΚ 112/Α) 

3. Τις διατάξεις της απόφασης 80156/94 του Υπουρ¬ 
γείου Εργασίας και Κοινωνικών Ασφαλίσεων (ΦΕΚ 
528/Β/7-7-94) 

4. Τις διατάξεις του Π.Δ. 320/88 "Οργανισμός Υ¬ 
πουργείου Εσωτερικών Δημόσιας Διοίκησης και Απο¬ 
κέντρωσης" (ΦΕΚ 149/Α) και τις τροποποιήσεις του 
Π.Δ. 373/95 (ΦΕΚ 201/Α)και Π,Δ. 400/95 (ΦΕΚ 226/Α) 

5. Τις διατάξειςτου Κανονισμού (ΕΟΚ) αριθ. 2081/93 
του Συμβουλίου της 20/7/1993. 

6. Τις διατάξειςτου Κανονισμού (ΕΟΚ) αριθ, 2082/93 
του Συμβουλίου της 20/7/1993 

7. Τις διατάξειςτου Κανονισμού (ΕΟΚ) αριθ. 2084/93 
του Συμβουλίου της 20/7/1993 "Διατάξεις Εφαρμογής 
του Κανονισμού (ΕΟΚ) αριθμ. 2052/88 όσον αφορά το 
Ευρωπαϊκό Κοινωνικό Ταμείο" 

8. Τις διατάξεις του Κανονισμού Ε.Ε. 2064/97 του 
Συμβουλίου 15-10-1997 

9. Τα επεξηγηματικά δελτία 8ΕΜ 2000 όπως αυτά ε- 
γκρίθηκαν με την απόφαση της Επιτροπής τον Απρίλιο 
1997 


10. Την Απόφαση της Επιτροπής της Ε.Ε. με αριθμ. 
Ε(94) 1716της 13/7/1993 σχετικά με την κατάρτιση του 
Κ.Π.Σ. 1994-19999 «Για την ανάπτυξη και τη διαρθρω¬ 
τική προσαρμογή της Ελλάδος». 

11. Την Απόφαση της Επιτροπής της Ε.Ε. με α- 
ριθμ.0(94) 1422/29-7-94, σχετικά με την έγκριση του Ε¬ 
πιχειρησιακού Προγράμματος Εκσυγχρονισμού της 
Δημόσιας Διοίκησης μετοντίτλο "ΚΛΕΙΣΘΕΝΗΣ" 

12. Την Απόφαση της 5ης Επιτροπής Παρακολούθη¬ 
σης του Επιχειρησιακού Προγράμματος Εκσυγχρονι¬ 
σμού της Δημόσιας Διοίκησης "ΚΛΕΙΣΘΕΝΗΣ" της 
17/12/1997. 

13. Την ανάγκη δημιουργίας ενός συστήματος δια¬ 
χείρισης, παρακολούθησης, αξιολόγησης και ελέγ¬ 
χου των χρηματοδοτούμενων από το ΕΚΤ ενεργειών 
κατάρτισης. 

14. Το γεγονός ότι από την παρούσα απόφαση δεν 
προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

ΑΡΘΡΟ 1 
ΝΟΜΙΚΟ ΠΛΑΙΣΙΟ 

Αναφορικά με την υλοποίηση των ενεργειών κατάρ¬ 
τισης πρέπει να ακολουθούνται: 

- οι διατάξεις που διέπουν τη λειτουργία και διαχείρι¬ 
ση του Ε.Κ.Τ., οι Κανονισμοί (ΕΟΚ) αρ.2081/93, 
2082/93 και ειδικότερα ο Κανονισμός (ΕΟΚ) με 
αρ.2084/93που αφορά το Ε.Κ.Τ. 

- η απόφαση της Επιτροπής με αρ.940003 - Ε - 
1/29.7.94 σχετικά με την έγκριση του Επιχειρησιακού 
Προγράμματος Εκσυγχρονισμού της Δημόσιας Διοί¬ 
κησης "ΚΛΕΙΣΘΕΝΗΣ" 

- η ισχύουσα Εθνική και Κοινοτική Νομοθεσία που α¬ 
φορά την υλοποίηση και διαχείριση προγραμμάτων 

- η ισχύουσα φορολογική νομοθεσία και ιδίως το νο¬ 
μότυπο των φορολογικών στοιχείων και παραστατικών 

- οι διατάξεις του άρθρου 35 του Π.Δ. 410/1995, εφό¬ 
σον μεταξύ των Φορέων Υλοποίησης και των Φορέων 
Εφαρμογής υπογράφονται προγραμματικές συμβά¬ 
σεις. 

Ειδικότερα για τις ενέργειες κατάρτισης που υλοποι¬ 
ούνται από μόνιμες δημόσιες δομές κατάρτισης (ΕΚ- 

ΛΛ ΣΕΥΥΟ, ΕΣΔΙ) πρέπει να ακολουθείται το Νομικό 
Πλαίσιο που διέπειτις δομές αυτές. 

Αναφορικά με τα έργα Εκπόνησης Μελετών, οι δια¬ 
δικασίες υλοποίησής τους ακολουθούν την Κοινοτική 
και την Εθνική νομοθεσία. 

ΑΡΘΡΟ 2 

ΕΠΙΛΕΞΙΜΕΣ ΕΝΕΡΓΕΙΕΣ 

Στο πλαίσιο του Ε.Π. "ΚΛΕΙΣΘΕΝΗΣ" χρηματοδοτού¬ 
νται από το Ε.Κ.Τ. οι παρακάτω δράσεις: 

I. Εισαγωγική και Συνεχιζόμενη Κατάρτιση Δημοσίων 
Υπαλλήλων και Υπαλλήλων Νομαρχιακής και Τοπικής 
Αυτοδιοίκησης. 

II. Εκπαιδευτικές Ημερίδες για ενημέρωση και ευαι- 
σθητοποίηση. 

III. Μελέτες Διοικητικού Εκσυγχρονισμού του Δημό¬ 
σιου Τομέα καθώς και υποστηρικτικές ενέργειες για 
την υλοποίηση των ενταγμένων στο Πρόγραμμα έρ¬ 
γων. 

ΑΡΘΡΟ 3 

ΦΟΡΕΙΣ ΥΛΟΠΟΙΗΣΗΣ ΚΑΙ ΦΟΡΕΙΣ ΕΦΑΡΜΟΓΗΣ 

Φορείς Υλοποίησης είναι οι δημόσιοι φορείς που α- 
νέλαβαν την υλοποίηση μέτρων ή έργων του Ε.Π. 
"ΚΛΕΙΣΘΕΝΗΣ", με απόφαση της Επιτροπής Παρακο¬ 
λούθησης του Προγράμματος. 

Φορείς Εφαρμογής ενεργειών κατάρτισης είναι οι 
φορείς που αναλαμβάνουν, με απόφαση των Φορέων 
Υλοποίησης και σύμφωνη γνώμη της Επιτροπής Πα¬ 
ρακολούθησης, την εφαρμογή ενεργειών εισαγωγι¬ 
κής και συνεχιζόμενης κατάρτισης, με την προϋπόθε¬ 
ση ότι αποτελούν: 

1. Μόνιμες δημόσιες δομές κατάρτισης δημοσίων υ¬ 
παλλήλων (Ε.Κ.Δ.Δ. - Σ.Ε.Υ.Υ.Ο - Ε.Σ.Δ.Ι.), που καλού¬ 
νται στην παρούσα "Σχολές", ή 

2. Πιστοποιημένες δομές Συνεχιζόμενης Επαγγελ¬ 
ματικής Κατάρτισης 

Κατ’ εξαίρεση η κατάρτιση χρηστών πληροφορια¬ 
κών συστημάτων μπορεί να εφαρμοσθεί από τους α- 
ναδόχους φορείς ανάπτυξης των αντίστοιχων πληρο¬ 
φοριακών συστημάτων. 

Οι Μελέτες Διοικητικού Εκσυγχρονισμού και οι Ημε¬ 
ρίδες ενημέρωσης και ευαισθητοποίησης υλοποιού¬ 
νται από εγκεκριμένους από την Επιτροπή Παρακο¬ 
λούθησης Φορείς Εφαρμογής σύμφωνα με την Κοινο¬ 
τική και την Εθνική Νομοθεσία. 

Ειδικότερα, αναφορικά με τις μελέτες που περιλαμ¬ 
βάνονται στο Επιχειρησιακό Σχέδιο Έργων του 
ΥΠ.ΕΣ.Δ.Δ.Α., οι Φορείς Εφαρμογής είτε θα συντά¬ 
ξουν τεχνικές προδιαγραφές και τεύχη προκήρυξης, 
είτε θα εκπονήσουν οι ίδιοι τις μελέτες, κατόπιν εγκρί- 
σεως του αρμοδίου οργάνου του ΥΠ.ΕΣ.Δ.Δ.Α.. 

ΑΡΘΡΟ 4 

ΕΚΠΑΙΔΕΥΤΙΚΟ! ΟΡΟΙ 

Α. ΕΙΣΑΓΩΓΙΚΗ ΚΑΤΑΡΤΙΣΗ 

Οι ενέργειες που αφορούν την εισαγωγική κατάρτι¬ 


ση υλοποιούνται σύμφωνα με το εγκεκριμένο από το 
Διοικητικό Συμβούλιο των Σχολών, εκπαιδευτικό πρό¬ 
γραμμα 

Β. ΣΥΝΕΧΙΖΟΜΕΝΗ ΚΑΤΑΡΤΙΣΗ 

1. Στις ενέργειες συνεχιζόμενης κατάρτισης οι ώρες 
κατάρτισης ανά πρόγραμμα ορίζονται από 40 έως 300. 
Οι ώρες κατάρτισης των χρηστών, μέσω συμβάσεων 
υλοποίησης πληροφοριακών συστημάτων, καθορίζο¬ 
νται από τις εκπαιδευτικές ανάγκες που απορρέουν α¬ 
πό την ανάπτυξη του πληροφοριακού συστήματος. 

2. Τα προγράμματα κατάρτισης περιλαμβάνουν θε¬ 
ωρητικό μέρος και πρακτική άσκηση των καταρτιζομέ- 
νων. Το θεωρητικό μέρος της κατάρτισης πρέπει να 
καλύπτει κατ’ ελάχιστο το 50% του συνόλου των ωρών 
του προγράμματος. 

Επιτρέπεται η πρακτική άσκηση να φθάσει το 75% 
του συνόλου των ωρών του προγράμματος, εφόσον: 

ί. η πρακτική άσκηση συμπεριλαμβάνειτην εκπόνηση 
από τον καταρτιζόμενο συγκεκριμένου παραδοτέου 
με βάση τις γνώσεις που αποκτά κατά τη διάρκεια της 
θεωρητικής κατάρτισης, και 

ϋ. οι επιβλέποντες της πρακτικής άσκησης και ο επι¬ 
στημονικός υπεύθυνος του προγράμματος κατάρτι¬ 
σης, πιστοποιούν εγγράφως τα ανωτέρω. 

Εξαίρεση των παραπάνω μπορεί να υπάρξει μόνο για 
ενέργειες κατάρτισης κατά τη διάρκεια χρήσης των 
πληροφοριακών συστημάτων στονχώρο εργασίας και 
κατά τη διάρκεια αυτής. 

3. Ο αριθμός των καταρτιζόμενων ανά τμήμα και ει¬ 
δικότητα πρέπει να είναι τουλάχιστον 10 καταρτιζόμε¬ 
νοι και όχι περισσότερο από 30. 

4. Η συνολική διάρκεια της κατάρτισης σε ημερήσια 
βάση δεν μπορεί να υπερβαίνει τις 8 εκπαιδευτικές ώ- 
ρες. 

5. Η εκπαιδευτική ώρα για την θεωρητική κατάρτιση 
ορίζεται σε 45 λεπτά ενώ μεταξύ δύο διδακτικών ωρών 
παρεμβάλλεται υποχρεωτικό διάλειμμα 15λεπτών. Γ ια 
τηνπρακτική άσκηση (εργαστηριακό μέρος) ορίζονται 
15 λεπτά διάλειμμα ανά δίωρο. 

6. Γ ια κάθε ενέργεια κατάρτισης και ανά ειδικότητα 
είναι υποχρεωτική η παροχή στους καταρτιζόμενους 
εκπαιδευτικών σημειώσεων και των απαιτούμενων εκ¬ 
παιδευτικών υλικών. 

7. Οι καταρτιζόμενοι υποβάλλονται σε αξιολόγηση 
τόσο κατά την εφαρμογή του προγράμματος όσο και 
μετά την ολοκλήρωσή του. Μετά την επιτυχή αξιολό¬ 
γηση δίδεται σε κάθε καταρτιζόμενο βεβαίωση κατάρ¬ 
τισης, σύμφωνα με τον τύπο που καθορίζεται από τον 
αντίστοιχο Φορέα Υλοποίησης. 

8. Επιτρέπεται η απουσία των καταρτιζόμενων σε πο¬ 
σοστό 10% του συνολικού αριθμού ωρών του προ¬ 
γράμματος κατάρτισης. Σε καταρτιζόμενους που έ¬ 
χουν πραγματοποιήσει απουσίες παραπάνω από το 
10% των ωρών του προγράμματος δεν τους χορηγεί¬ 
ται βεβαίωση κατάρτισης και δεν λαμβάνουν αμοιβή 
κατάρτισης. 

9. Απαγορεύεται η κατάρτιση τις Κυριακές και τις Ε¬ 
πίσημες Αργίες. 

Γ. ΚΑΤΑΡΤΙΣΗ ΧΡΗΣΤΩΝ ΜΕΣΩ ΣΥΜΒΑΣΕΩΝ 

Η κατάρτιση αυτή υλοποιείται σύμφωνα με τις τεχνι¬ 
κές προδιαγραφές των προκηρύξεων και τις συμβατι¬ 
κές υποχρεώσεις των αντισυμβαλλομένων μερών. 

ΑΡΘΡΟ 5 

ΕΠΙΛΕΞΙΜΕΣ ΔΑΠΑΝΕΣ 

5.1. ΓΕΝΙΚΑ 

Οι επιλέξιμες δαπάνες για τη χρηματοδότηση από το 
Ε.Κ.Τ. των ενεργειών κατάρτισης που εφαρμόζονται α¬ 
πό τις μόνιμες δημόσιες δομές κατάρτισης ή από πι¬ 
στοποιημένες δομές κατάρτισης προβλέπονται από 
τον Κανονισμό του Ε.Κ.Τ. και τα επεξηγηματικά δελτία 
3ΕΜ 2000 όπως αυτά εγκρίθηκαν με την απόφαση της 
Επιτροπής τον Απρίλιο 1997. Ειδικότερα στο πλαίσιο 
του Ε.Π. “ΚΛΕΙΣΘΕΝΗΣ" οι διατάξεις αυτές εξειδικεύο¬ 
νται ως ακολούθως: 

5.2. ΔΑΠΑΝΕΣ ΔΙΔΑΚΤΙΚΟΥ ΠΡΟΣΩΠΙΚΟΥ 

Στην κατηγορία αυτή περιλαμβάνονται: 

1. Οι αμοιβές των εκπαιδευτών, που ανάλογα με τα 
τυπικά και ουσιαστικά προσόντα τους, διαμορφώνο¬ 
νται ως εξής: 

- Μέχρι 12.000 δρχ. ανάώρα κατάρτισης για τους εκ¬ 
παιδευτές που είναι κάτοχοι διδακτορικού ή μεταπτυ¬ 
χιακού τίτλου σπουδών και έχουν τουλάχιστον τρία (3) 
χρόνια εκπαιδευτική ή επαγγελματική εμπειρία. 

- Μέχρι 10.000 δρχ. ανάώρα κατάρτισης για τους εκ¬ 
παιδευτές που είναι κάτοχοι μεταπτυχιακού τίτλου 
σπουδών ή είναι κάτοχοι πτυχίου τριτοβάθμιας εκπαί¬ 
δευσης και έχουν τουλάχιστον πέντε (5) χρόνια εκπαι¬ 
δευτική ή επαγγελματική εμπειρία. 

- Μέχρι 8.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι πτυχίου τριτοβάθμιας εκ¬ 
παίδευσης και έχουν τουλάχιστον τρία (3) χρόνια ε¬ 
παγγελματική εμπειρία. 

- Μέχρι 6.000 δρχ. ανά ώρα κατάρτισης για τις λοιπές 
κατηγορίες εκπαιδευτών. 

Σε ειδικές περιπτώσεις εκπαιδευτών με διδακτορικό 
και τουλάχιστον δέκα (10) χρόνια εκπαιδευτική ή/ και ε¬ 
παγγελματική εμπειρία η αμοιβή μπορεί να φθάσει τις 
είκοσι χιλιάδες (20.000) δρχ. ανά ώρα κατάρτισης, κα¬ 
τόπιν ειδικής αιτιολόγησης της αναγκαιότητας και της 
εξειδίκευσης του συγκεκριμένου εκπαιδευτή και τη 
σύμφωνη γνώμη της Επιτροπής Παρακολούθησης του 
Προγράμματος. 

Στις παραπάνω αμοιβές συμπεριλαμβάνονται οι α¬ 
σφαλιστικές εισφορές, δαπάνες επιδομάτων εορτών, 
αδείας και αποζημιώσεων αδείας που αντιστοιχούν 
στο χρονικό διάστημα που διαρκεί η εκπαίδευση. Οι α¬ 
νωτέρω δαπάνες θεωρούνται επιλέξιμες εφ' όσον έχει 
αποδοθεί ο φόρος εισοδήματος και το τέλος χαρτο¬ 
σήμου. 

2. Δαπάνες που αφορούν έξοδα ταξιδιού, διαμονής 
και διατροφής των εκπαιδευτών. 


Σχετικά με τα έξοδα μετακίνησης, όταν μεν αυτή 
πραγματοποιείται με τα μέσα μαζικής μεταφοράς θα 
καταβάλλεται το αντίτιμο του εισιτηρίου, όταν δε γίνε¬ 
ται με χρήση Ι.Χ, αυτοκινήτου θα καταβάλλεται η χιλιο¬ 
μετρική αποζημίωση που ισχύει στο Δημόσιο, υπό την 
προϋπόθεση ότι από επίσημα στοιχεία θα προκύπτει η 
ανάγκη πραγματοποίησής της για την υλοποίηση της 
συγκεκριμένης ενέργειας. 

3. Αμοιβές για την κατάρτιση που παρέχεται από αλ¬ 
λοδαπά φυσικά ή νομικά πρόσωπα 

Σε περίπτωση διακρατικής συνεργασίας, η αμοιβή α¬ 
νά ώρα κατάρτισης που πραγματοποιείται από αλλο¬ 
δαπά φυσικά ή νομικά πρόσωπα μπορεί να υπερβαίνει 
τα ανωτέρω ποσά της παραγράφου 5.2,1 κατόπιν ειδι¬ 
κής αιτιολόγησης της αναγκαιότητας και της εξειδί- 
κευσης των συγκεκριμένων εκπαιδευτών και τη σύμ¬ 
φωνη γνώμη της Επιτροπής Παρακολούθησης του 
Προγράμματος. 

5.3, ΔΑΠΑΝΕΣ ΚΑΤΑΡΤΙΖΟΜΕΝΩΝ 

Στην κατηγορία αυτή επιλέξιμες είναι οι παρακάτω 
δαπάνες: 

1. Η αναλογία μισθού για τις ώρες παρακολούθησης 
προγράμματος κατάρτισης 

2. Αμοιβή κατάρτισης του καταρτιζόμενου μέχρι 
1.500 δρχ ανά ώρα όταν η κατάρτιση υλοποιείται ε¬ 
κτός ωραρίου απασχόλησης. 

3. Δαπάνεςπου αφορούν έξοδα μετακίνησης και δια¬ 
μονής και ημερήσια εκτός έδρας αποζημίωση. 

4. Δαπάνες που αφορούν έξοδα διατροφής των κα- 
ταρτιζομένων. 

5.4. ΑΝΑΛΩΣΙΜΑ ΚΑΙ ΕΞΟΠΛΙΣΜΟΣ 

Όσον αφορά τα αναλώσιμα, την κατανάλωση και τον 
εξοπλισμό χρηματοδοτούνται δαπάνες που αφορούν; 

1. Τα μη αποσβέσιμα υλικά που είναι απαραίτητα για 
την κατάρτιση όπως διδακτικό υλικό, βιβλία, σημειώ¬ 
σεις, συγγραφή σημειώσεων, υλικά εκπαίδευσης, φω¬ 
τοτυπίες, εκτυπώσεις, δακτυλογραφήσεις, γραφική ύ¬ 
λη, δαπάνες αποστολής εντύπων, δαπάνες δημοσιό¬ 
τητας των ενεργειών, εφόσον δεν υπερβαίνουντο 25% 
του συνολικού κόστους του εκπαιδευτικού προγράμ¬ 
ματος. 

Για τα παραπάνω υλικά απαιτούνται τιμολόγια και 
δελτία αποστολής. Η ποσότητα και η αξία των αναλω¬ 
σίμων υλικών επαληθεύεται και αποδεικνύεται συσχε- 
τιζόμενη με τον αριθμό των καταρτιζόμενων και με τα 
ιδιαίτερα χαρακτηριστικά κάθε προγράμματος. 

2. Η ενοικίαση του επιπλέον εξοπλισμού (πέραν του 
βασικού, ο οποίος δεν μπορεί να είναι μισθωμένος) 
που είναι απαραίτητος για την κατάρτιση, είναι επιλέ¬ 
ξιμη δαπάνη εφόσον το μίσθωμα είναι προσαρμοσμέ¬ 
νο στις ισχύουσες τιμές της αγοράς. 

Γ ια την απόδειξη των παραπάνω απαιτούνται, μι¬ 
σθωτήρια συμβόλαια, τιμολόγια ως και δελτία απο¬ 
στολής, τόσο κατά την παράδοση, όσο και κατά την ε¬ 
πιστροφή. 

3. Η απόσβεση εξοπλισμού γίνεται σύμφωνα με τους 

εθνικούς φορολογικούς Και λογιστικούς κανόνες (βλ. 
επεξηγηματικό δελτίο Νο. 6 5ΕΜ 2000). Δεν αποσβέ- 
νεται ο εξοπλισμός του οποίου η προμήθεια έχει γίνει 
με συγχρηματοδότηση της Ευρωπαϊκής Επιτροπής. 

4. Οι δαπάνες μεταφοράς, εγκατάστασης, συντήρη¬ 
σης και ασφάλισης του εξοπλισμού και οι δαπάνες συ¬ 
ντήρησης των χώρων κατάρτισης 
Στις περιπτώσεις που οι Φορείς Εφαρμογής εκτελούν 
περισσότερες από μία ενέργειες κατάρτισης, αναφέρε- 
ται ο επιμερισμός του κόστους στις ενέργειες από τα 
στο ιχεία των λογιστικών λογαριασμών των βιβλίων τους. 
5.5. ΛΟΙΠΕΣ ΔΑΠΑΝΕΣ - ΕΜΜΕΣΕΣ ΔΑΠΑΝΕΣ 
Στην κατηγορία αυτή χρηματοδοτούνται δαπάνες 
που αφορούν: 

- Αμοιβές διοικητικού και βοηθητικού προσωπικού 
συμπεριλαμβανομένωντων λοιπών επιβαρύνσεων (ερ- 
γοδοτικές εισφορές, αποδοχές αδείας και επιδόματα 
αδείας και εορτών) οι οποίες πιστοποιούνται από Μι- 
σθολογικές Καταστάσεις Προσωπικού. Ο αριθμός του 
διοικητικού και βοηθητικού προσωπικού προσδιορίζε¬ 
ται με βάση τις διαχειριστικές ανάγκες των ενεργειών 
κατάρτισης. 

- Οι δαπάνες αξιολόγησης του προγράμματος 

- Δαπάνες διοργάνωσης ημερίδας για την απονομή 
των βεβαιώσεων κατάρτισης 

-Δαπάνες μετακίνησης, διαμονής καιδιατροφήςτου 
ως άνω προσωπικού, οι οποίες πιστοποιούνται με ε¬ 
ντάλματα πληρωμών και συνοδευτικά δικαιολογητικά. 

- Δαπάνες προετοιμασίας των προγραμμάτων. 

- Δαπάνες ύδρευσης, θέρμανσης, ΔΕΗ, ΟΤΕ, ΕΛΤΑ 
κλπ. 

- Υλικά καθαριότητας. 

- Ενοίκια χώρων για την πραγματοποίηση εκπαιδευ¬ 
τικών ενεργειών. 

- Το κόστος επιλογής των καταρτιζομένων. 

Για τις παραπάνω δαπάνες απαιτούνται αποδεικτικά 
όπως: εντάλματα πληρωμής, μισθολογικές καταστά¬ 
σεις, μισθωτήρια συμβόλαια στην περίπτωση που οι 
δομές είναι ενοικιαζόμενες. 

Το σύνολο των δαπανών (λοιπών και έμμεσων δαπα¬ 
νών) της παρούσας παραγράφου δεν μπορεί να υπερ¬ 
βαίνει το 25% του συνολικού κόστους του εκπαιδευτι¬ 
κού προγράμματος 

Όλες οι κατηγορίες των δαπανών θεωρούνται επιλέ¬ 
ξιμες, μόνο εφ’ όσον η υποχρέωση έχει αναληφθεί σε 
διάστημα δύο μηνών πριν την έναρξη εφαρμογής του 
προγράμματος έως και τριών μηνών μετά το πέρας αυ¬ 
τού, εξαιρουμένων των δαπανών που αφορούν σε μα¬ 
ζικές προμήθειες υλικών, για τις οποίες δεν ισχύει ο α¬ 
νωτέρω χρονικός περιορισμός. 

ΑΡΘΡΟ 6 

ΥΠΟΒΟΛΗ ΚΑΙ ΤΗΡΗΣΗ ΔΙΚΑΙΟΛΟΓΗΤΙΚΩΝ ΑΠΟ 
ΤΟΥΣ ΦΟΡΕΙΣ ΥΛΟΠΟΙΗΣΗΣ ΚΑΙ ΤΟΥΣ ΦΟΡΕΙΣ Ε¬ 
ΦΑΡΜΟΓΗΣ 

Α)Οι Φορείς Υλοποίησης υποβάλλουν στην Γραμμα- 


τείατης Επιτροπής Παρακολούθησης: 

1. Ετήσιο προγραμματισμό ενεργειών κατάρτισης ο 
οποίος περιλαμβάνει: περιγραφή έργου, αριθμό κα- 
ταρτιζομένων ατόμων, προϋπολογισμό. Για τα προ¬ 
γράμματα κατάρτισης που εφαρμόζονται από τις Σχο¬ 
λές ο ετήσιος προγραμματισμός ενεργειών κατάρτι¬ 
σης αφορά το πρόγραμμα του εκπαιδευτικού έτους. 

2. Δήλωση έναρξης εργασιών. 

3. Δελτίο άμεσης δήλωσης δαπανών. 

4. Μηνιαίο δελτίο προόδου ενεργειών. 

5. Εξαμηνιαίο δελτίο προόδου ενεργειών. 

6. Αίτηση αποπληρωμής η οποία συνοδεύεται από 
έκθεση υλοποίησης και θα πρέπει να υποβάλλεται το 
αργότερο μέχρι 31 13 του επόμενου έτους. 

Με απόφαση του Φορέα Υλοποίησης και τη σύμφω¬ 
νη γνώμη της Επιτροπής Παρακολούθησης τα ανωτέ¬ 
ρω στοιχεία μπορεί να υποβάλλονται στη Γραμματεία 
της Επιτροπής Παρακολούθησης απευθείας από τον 
Φορέα Εφαρμογής. 

Β) Η Γ ραμματεία της Επιτροπής Παρακολούθησης 
του Προγράμματος υποβάλλει προς το Υπουργείο Ερ¬ 
γασίας και Κοινωνικών Ασφαλίσεων τα παρακάτω: 

1. Ετήσιο προγραμματισμό ενεργειών κατάρτισης 

2. Δήλωση έναρξης εργασιών 

3. Δήλωση δαπανών για την έναρξη των διαδικασιών 
εισροής των αντίστοιχων πόρων από την Ε.Ε. και των 
διαδικασιών εκταμίευσής τους προς τους δικαιούχους 
φορείς. 

4. Τριμηνιαία δελτία πραγματοποιηθεισών δαπανών 

5. Ετήσια αίτηση αποπληρωμής των ενεργειών ΕΚΤ, 
η οποία συνοδεύεται από Ετήσια έκθεση υλοποίησης 
ενεργειών ΕΚΤ (υποβολή μέχρι 30/4 κάθε έτους). 

6. Πρόταση τροποποίησης προϋπολογισμού. 

Γ) Επιπλέον των ανωτέρω: 

Οι Φορείς Εφαρμογής του Επιχειρησιακού Σχεδίου 
Έργων του ΥΠ.ΕΣ.Δ.Δ.Α. μετά την υπογραφή της σχε¬ 
τικής σύμβασης, υποχρεούνται να υποβάλλουν στον 
Φορέα Υλοποίησης τα παρακάτω δικαιολογητικά: 

1. Μέσα σε ένα μήνα από την υπογραφή της σύμβα¬ 
σης ο Φορέας Εφαρμογής υποχρεούται να υποβάλει 
στο αρμόδιο όργανο του Φορέα Υλοποίησης: 

- Το οριστικό αναλυτικό πρόγραμμα καιτον αναλυτι¬ 
κό προϋπολογισμό δαπανών. 

- Δήλωση με την οποία γνωστοποιείται το ονοματε¬ 
πώνυμο του υπαλλήλου που είναι υπεύθυνος για τη 
διαχείριση των ενεργειών (Δ/νση, τηλ., ΡΑΧ, αρ. ταυ¬ 
τότητας κ.λ.π.). 

- Κατάσταση καταρτιζομένων 

- Κατάσταση εκπαιδευτών 

2. Κατά την εφαρμογή του προγράμματος, ο Φορέας 
Εφαρμογής υποχρεούται να υποβάλει στο αρμόδιο 
όργανο του Φορέα Υλοποίησης: 

- Μηνιαίο δελτίο δαπανών 

- Τριμηνιαίο δελτίο παρακολούθησης 

3. Μετά την υλοποίηση της ενέργειας ο Φορέας Ε¬ 
φαρμογής υποχρεούται το αργότερο εντός τριών μη- 

νών να υποβάλει στο αρμόδιο όργανο του Φορέα Υλο¬ 
ποίησης αίτηση αποπληρωμής, η οποία περιλαμβάνει. 

ί. Οικονομικό Απολογισμό ανά κατηγορία δαπανών 
(σε αντιστοιχία με τον προϋπολογισμό που ο Φορέας 
Εφαρμογής είχε υποβάλει). Στην έδρα του ο Φορέας 
Εφαρμογής οφείλει να τηρεί φάκελο του προγράμμα¬ 
τος με αναλυτική κατάσταση δαπανών (αιτιολογία, εί¬ 
δος δαπάνης ανά κατηγορία, ποσό, αριθμός και ημε¬ 
ρομηνία έκδοσης παραστατικού, παρατηρήσεις) και 
τα αντίστοιχα παραστατικά στοιχεία. 

ϋ. Αναλυτική έκθεση υλοποίησης, η οποία μεταξύ άλ¬ 
λων περιλαμβάνει την αξιολόγηση των εκπαιδευτών, 
των καταρτιζόμενων και συνολικά του προγράμματος 
κατάρτισης. 

Σε κάθε περίπτωση το σύνολο των πραγματοποιη- 
θεισών δαπανών ενός έτους πρέπει να δηλώνεται το 
αργότερο έως τις 28 Φεβρουάριου του επόμενου έ¬ 
τους. 

Το πρόγραμμα κατάρτισης ακυρώνεται εφ’ όσον από 
τον έλεγχο προκύπτει ότι αυτό δεν εφαρμόζεται σύμ¬ 
φωνα με τους όρους έγκρισης της παρούσας απόφα- 
σης. 

Σε περίπτωση κατάρτισης των χρηστών μεσω συμ¬ 
βάσεων υλοποίησης πληροφοριακών συστημάτων 
πρέπει να έχουν προβλεφθεί και να τηρούνται τα ακό¬ 
λουθα: 

- Αναφορά στην προκήρυξη και στη σύμβαση του 
πληροφοριακού συστήματος, του κόστους κατάρτι¬ 
σης, με αναλυτική κοστολόγηση ανά προβλεπόμενο 
πρόγραμμα 

- Ξεχωριστό τιμολόγιο για την πληρωμή της κατάρτι¬ 
σης το οποίο θα συνοδεύεται με έκθεση των ενεργειών 
που πραγματοποιήθηκαν και η οποία θα περιλαμβάνει 
και αναλυτικά στοιχεία κόστους των τιμολογούμενων 
ενεργειών 

- Παρουσιολόγιο συμμετεχόντων 

Οι Φορείς Υλοποίησης οφείλουν να τηρούν τα δικαι- 
ολογητικά που απορρέουν από το Νόμο και τις ανά¬ 
γκες λειτουργίας τους. 

ΑΡΘΡΟ 7 

ΟΡΟΙ ΧΡΗΜΑΤΟΔΟΤΗΣΗΣ 
Η χρηματοδότηση των Φορέων Υλοποίησης του 
προγράμματος (Ε.Κ.Τ. και Εθνική συμμετοχή - ΣΑΕ) 
καταβάλλεται σε τρεις δόσεις : 50 %, 30% και 20% ως 
εξής: 

- το 50% αμέσως μετά την έγκριση του προγράμμα¬ 
τος και την υποβολή της δήλωσης έναρξης εργασιών 

- το 30% όταν δαπανηθεί το 50 % της πρώτης δόσης 

- το 20% μετά την υποβολή της αίτησης αποπληρω¬ 

μής . 

σύμφωνα με σχετική εντολή του Υπουργείου Εργα¬ 
σίας με βάση τις δηλωθείσες δαπάνες από την Γραμ- 
ματείατου Ε. Π. "ΚΛΕΙΣΘΕΝΗΣ". 

Για την κατάρτιση που εφαρμόζεται από μόνιμες δη¬ 
μόσιες δομές κατάρτισης καταβάλλεται προκαταβολή 
50% σύμφωνα με τους εγκεκριμένους χρηματοδοτι¬ 


κούς πίνακες του Προγράμματος, ενώ για την κατάρ¬ 
τιση που εφαρμόζεται από πιστοποιημένες δομές η 
προκαταβολή 50% καταβάλλεται με την έναρξη των 
εργασιών. 

Αναφορικά με την υλοποίηση μελετών η προκαταβο¬ 
λή καταβάλλεται στους Φορείς Υλοποίησης με την 
προκήρυξη τους. Σε περίπτωση που εντός έξι (6) μη¬ 
νών δεν έχει υπογράφει η σχετική σύμβαση με τον α- 
νάδοχο, με απόφαση της Επιτροπής Παρακολούθη¬ 
σης δύναται να ζητηθεί η επιστροφή του συνόλου της 
προκαταβολής. 

Απαραίτητη προϋπόθεση για την χρηματοδότηση α¬ 
πό το Ε.Κ.Τ. είναι η εξασφάλιση της Εθνικής συμμετο¬ 
χής και η εγγραφή της στους αντίστοιχους προϋπολο¬ 
γισμούς του Φορέα Υλοποίησης, η κάλυψη της οποίας 
γίνεται σύμφωνα με το άρθρο 7 του Ν.2336/95, όπως 
αντικαταστάθηκε από το Άρθρο 17 του Ν. 2458/97. 

Επιτρέπεται η εσωτερική ανακατανομή των στοιχεί¬ 
ων του αναλυτικού προϋπολογισμού έως ποσοστό 
15% επίτου συνολικού κόστους του προγράμματος με 
την προϋπόθεση ότι δεν υπερβαίνει τα ανώτατα όρια 
των παραγράφων 5.4 και 5.5. 

ΑΡΘΡΟ 8 
ΗΜΕΡΙΔΕΣ 

Επιλέξιμες για τη χρηματοδότηση απότο Ε.Κ.Τ. είναι 
οι ενέργειες που γίνονται μέσω: 

- Εκπαιδευτικών ημερίδων 

- Ημερίδων ενημέρωσης και ευαισθητοποίησης 

Οι επιλέξιμες δαπάνες αυτών των ενεργειών αφο¬ 
ρούν; 

- Αμοιβές εισηγητών και συντονιστών, για τις οποίες 
εφαρμόζεται αναλογικά η παράγραφος 5.2 του άρ¬ 
θρου 5 

- Δαπάνες ταξιδιού, διαμονής και διατροφής των 
συμμετεχόντων και των συντελεστών (εισηγητών, συ¬ 
ντονιστών) , για τις οποίες εφαρμόζονται αναλογικά οι 
παράγραφοι 5.2 και 5.3 του άρθρου 5 

- Δαπάνες αναλωσίμων και εξοπλισμού, για τις οποί¬ 
ες εφαρμόζεται αναλογικά η παράγραφος 5,4 του άρ¬ 
θρου 5 

- Λοιπές και έμμεσες δαπάνες, για τις οποίες εφαρ¬ 
μόζεται αναλογικά η παράγραφος 5.5. του άρθρου 5 

ΑΡΘΡΟ 9 
ΕΛΕΓΧΟΣ 

1. Προκειμένου να εξασφαλιστεί η αποτελεσματικό- 
τητα των ενεργειών, οι οποίες χρηματοδοτούνται από 
το Ε.Κ.Τ., το Υπουργείο Εσωτερικών, Δημόσιας Διοί¬ 
κησης και Αποκέντρωσης σε συνεργασία μετο Υπουρ¬ 
γείο Εργασίας και Κοινωνικών Ασφαλίσεων και το Υ¬ 
πουργείο Οικονομικών, λαμβάνει τα αναγκαία μέτρα 
με σκοπό: 

ί Τηντήρηση των Εθνικών και Κοινοτικών διατάξεων, 
ϋ. Την επιλεξιμότητατων δαπανών και την αιτιολόγη¬ 
σή τους. 

ιϋ. Την ορθή υλοποίηση των ενεργειών και την διαπί- 

στωση του εάν αυτές είναι σύμφωνες με τις ισχύουσες 
ρυθμίσεις. 

ιν. Την πρόληψη ή την διαπίστωση τυχόν παραβάσε¬ 
ων και την επιβολή των κυρώσεων. 

ν. Την ανάκτηση τυχόν καταβληθέντων κεφαλαίων 
μετά την διαπίστωση σχετικής παράβασης. 

2. Η διεξαγωγή ελέγχων στις χρηματοδοτούμενες α¬ 
πό το Ε.Κ.Τ. ενέργειες προβλέπεται: 

- Από τις διατάξεις των άρθρων 206 και 209 εδάφιο β’ 
της Συνθήκης ΕΟΚ. 

-Από τον καν. 4253/88 (άρθρο 23 παρ. 1 και 2). 

- Από τον καν. 4255/88 που αφορά το Ε.Κ.Τ . 

-Από τον καν. 1681/94. 

- Από τον καν. 2064/97. 

- Από το Π.Δ. 393/96 άρθρο 2. 

-Από το Ν. 2224/94 άρθρο 18. 

- Από τον καν. 2988/95 του Συμβουλίου της Ευρω¬ 
παϊκής Ένωσης που καθορίζει την έννοια της απάτης. 

- Από τον Ν. 2187/94 άρθρο 6. 

3. Έλεγχο μπορούν να διενεργούν τα αρμόδια όργα¬ 
να της Ευρωπαϊκής Ένωσης, το Υπουργείο Εργασίας 
και Κοινωνικών Ασφαλίσεων και το ειδικό συντονιστικό 
όργανο ελέγχου (Ν 2187/94, Π.Δ. 393/94) 

4. Οι έλεγχοι που διενεργούνται είναι είτε επιτόπιοι, 
είτε πραγματοποιούνται με την προσκόμιση από τον 
Φορέα Υλοποίησης και τον Φορέα Εφαρμογής στην 
αρμόδια υπηρεσία των απαραίτητων δικαιολογητικών 
εντός των χρονικών ορίων που τίθενται από τις ελε¬ 
γκτικές αρχές. Η μη έγκαιρη συμμόρφωση με τα ανω¬ 
τέρω χρονικά όρια έχει ως συνέπεια τη μη επιλεξιμό- 
τητα των δαπανών. Ο έλεγχος διαπιστώνει τις ενέρ¬ 
γειες κατάρτισης σε τεχνικό, παιδαγωγικό, λογιστικό 
και οικονομικό επίπεδο σύμφωνα με τις ισχύουσες Κοι¬ 
νοτικές και Εθνικές διατάξεις. 

Ο έλεγχος μεταξύ άλλων διαπιστώνει: 

ϊ. Τον σεβασμό των στόχων του μέτρου του Επιχει¬ 
ρησιακού Προγράμματος στο οποίο έχει ενταχθεί το 
πρόγραμμα. 

ϋ. Την εναρμόνιση της κατάρτισης με το Κοινοτικό 
Πλαίσιο Στήριξης και τους στόχους που προβλέπονται 
στην μεταρρύθμιση των διαρθρωτικών ταμείων. 

ιν. Την καλή δημοσιονομική διαχείριση, η οποία περι¬ 
λαμβάνει μεταξύ άλλωντηντήρηση του Κοινοτικού και 
Εθνικού νομικού πλαισίου και αφορά ιδιαίτερα την δι- 
καιολόγηση και την λογιστική καταγραφή των δαπα¬ 


νών, την τήρηση των φορολογικών νόμων και την δια¬ 
χείριση σύμφωνα με τις αρχές τις οικονομίας (της σχέ¬ 
σης κόστους-οφέλους) και της καλής δημοσιονομικής 
διαχείρισης. 

5. Οι ελεγχόμενοι φορείς υποχρεούνται να παρέχουν 
κάθε δυνατή βοήθεια και ενημιέρωση προς τους ελε¬ 
γκτές υπαλλήλους. 

6. Όλα τα απαραίτητα δικαιολογητικά - παραστατικά 
τωνχρημιστοδοτούμενων από το Ε.Κ.Τ. ενεργειώνπρέ- 
πει να τηρούνται στον τόπο εφαρμογής κατά την διά ρ- 
κεια του έργου και στην έδρα του Φορέα Εφαρμογής 
επί τριετία μετά την τελευταία πληρωμή (παρ. 3 του 
αρθρ. 23 του καν. 2082/93 της Ευρωπαϊκής Ένωσης) 
κάθε προγράμματος κατάρτισης. Ο χρόνος τήρησης 
των δικαιολογητικών στοιχείων των δαπανών υπόκει- 
ται και στις διατάξεις της φορολογικής νομοθεσίας 
(Κώδικας Βιβλίων και Στοιχείων). 

7. Όλα τα τιμολόγια και δελτία παροχής υπηρεσιών 
πρέπει να είναι πρωτότυπα ή νομίμως επικυρωμένα. Τα 
τιμολόγια πρέπει να είναι αναλυτικά. Δεν γίνονται δε¬ 
κτά συγκεντρωτικά τιμολόγια εάν δεν συνοδεύονται α¬ 
πό τα δελτία αποστολής. 

8. Προκειμένου οι πάσης φύσεως δαπάνες να θεω¬ 
ρηθούν επιλέξιμες, πρέπει να αφορούν αποκλειστικά 
το εγκεκριμένο πρόγραμμα κατάρτισης που εφαρμό¬ 
σθηκε, σύμφωνα μιε τους όρους της παρούσας Υ¬ 
πουργικής Απόφασης και πρέπει να είναι καταχωρη- 
μένα στα βιβλία των Φορέων σύμφωνα με το ΚΒΣ. 

9. Στοιχεία των οποίων η τήρηση είναι υποχρεωτική 
και τα οποία δεν τέθηκαν υπόψη των αρμοδίων ελε¬ 
γκτικών αρχών με υπαιτιότητα των Φορέων Εφαρμο¬ 
γής, δεν λαμβάνονται υπόψη κατά την εξέταση. 

10. Η Γραμματεία της Επιτροπής Παρακολούθησης 
του Ε.Π. "ΚΛΕΙΣΘΕΝΗΣ" κατ’ εφαρμογή του άρθρου 25 
παρ.1 του κανονισμού 4253/88, μπορεί να πραγματο¬ 
ποιεί επισκέψεις παρακολούθησης στους Φορείς Υλο¬ 
ποίησης και τους Φορείς Εφαρμογής και να συντάσσει 
σχετικές εκθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1998 

Ο! ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ ΜΙΛ. ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 641 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 18531 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ, 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


• Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξπση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κ.λπ.) 

60.000 

δΡΧ· 

3.000 

δρχ. 

Β' (Υπουργικές αποφάσεις κ.λπ.) 

70.000 

Η 

3.500 

Μ 

Γ' (Διορισμοί, απολύσεις κ.λπ. Δημ. Υπαλλήλων) 

15,000 


750 

» 

Δ' (Απαλλοτριώσεις, πολεοδομία κ.λπ.) 

70,000 

» 

3.500 


Αναπτυξιακών Πράξεων (Τ.Α.Π.Σ.) 

30.000 

» 

1.500 


ν π λ λ (Διορισμοί κ.λπ. προσωπικού Ν.Π.Δ.Δ.) 

15.000 

Μ 

750 


Παράρτημα { Πίνακες εππυχόντων διαγωνισμών κ.τλ.) 

5.000 

» 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

Μ 

500 


Ανωτάτου Ειδικού Δικαστηρίου (Α.Ε.Δ.) 

3.000 

Μ 

150 


Προκηρύξεων ΑΧΕ.Π. 

10.000 

Μ 

500 


Ανωνύμων Εταιρειών & Ε.Π.Ε. 

250.000 

Μ 

12.500 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

250.000 

- 

12.500 - 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
{Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

: Η εγγραφή ή ανανέωση της συνδρομής πραγματοποιείται το αργότερο μέχρι τον Μάρπο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες"του κοινού λεπουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























